In the Night (Originally Performed by the Weeknd) (Karaoke Version) - Hit The Button Karaoke - 单曲 - 网易云音乐
所属专辑：Karaoke Picks Vol. 3
Gothic to die Why (Linux-)devs use Macbooks - Jan Wildeboer’s Blog
© 2018 Jan Wildeboer. Powered by Jekyll & Minimal Mistakes. Helm Jooste - Wikipedia
Frans Helm Jooste
Johanna Pyper (1935–1968)
Catharina Burger (1969–2018)
Helm Jooste (23 Oktober 1909, Bethal – 28 Oktober 1997) was ’n Afrikaanse skrywer wie se werk meestal oor lewe in die ou Suidwes-Afrika gehandel het. Jooste, wat self ’n bekende in Suidwes-Afrika was, het sy eerste boek eers na sy aftrede op die ouderdom van 80 gepubliseer.
Frans Helm Jooste is op 23 Oktober 1909 op Bethal in die Oos-Transvaal gebore, as seun van Johannes Christoffel Jooste en Elsa Swart. Sy vader neem as Kaapse rebel deel aan die Tweede Vryheidsoorlog, terwyl sy moeder na die oorlog die enigste oorlewende van haar gesin is. Saam met familielede keer sy uit die konsentrasiekampe terug na die afgebrande familieplaas Bosmanskraal, in die Bethal-distrik. Vier jaar later word sy vader by die buurplaas as onderwyser van die Klipkraal plaasskool aangestel. Sy ouers is toe in 1907 met mekaar getroud. Helm se eerste twee skooljare is in die Klipkraal plaasskool, waarna hy die dorpskool op Bethal besoek. Hier matrikuleer hy in 1927 aan die Hoërskool Hoogenhout. Hy studeer verder aan die Heidelbergse Onderwyskollege, waar hy in 1930 sy Onderwysdiploma in die eerste graad verwerf. Onderwysposte in die Transvaal is in hierdie depressiejare moeilik bekombaar en hy word dan onderwyser in Westfalen in Suidwes-Afrika, ’n plaasskool sowat tagtig myl noordoos van Mariental. Eindelik gee hy onderwys aan twaalf skole in die sowat vyftig jaar wat hy in Suidwes-Afrika bly, en hy is hoof van verskeie van hulle. Hy vestig hom later op Otjiwarongo, waar hy besturende direkteur is van die firma Jooste Scott, en burgemeester word van die dorp terwyl hy hom wy aan sy groot liefde vir beesboerdery. In 1935 trou hy met Johanna Maria Pyper en op 2 Januarie 1969 trou hy met die weduwee Catharina Christina Burger, gebore Van der Westhuizen. Na sy aftrede in 1980 neem sy seun sy boerderybelange oor en vestig hy hom in die Strand. In 1990 verloor hy die gebruik van sy regteroog in ’n fratsongeluk toe hy teen die spieëltafel in ’n hotel in Okiep val.
Na aftrede begin hy om sy komiese outobiografiese sketse te skryf. In sy prosa spits hy hom toe op humoristiese vertellings van die kinderjare, ambisie en mislukkings en daaglikse doen en late, insluitende jag- en hengelstories, in die ou Suidwes-Afrika. Die verhale munt uit deur hulle onopgesmuktheid, waardeur die gebeure en mense in eenvoudige Afrikaans aan die leser voorgestel word. Dit het eerder die aard van vertellings as verhale, wat op eerlike en intieme wyse tot die leser spreek, met ’n onfeilbare aanvoeling vir die komieklike in die gewone gang van daaglikse sake. Hierdie eiesoortige verhale word gebundel in “Daar doer in Duitswes”, “Dinge daar doer” en “Verdriet se moses”. 
1989 Daar doer in Duitswes
1992 Dinge daar doer
1996 Verdriet se moses
2014 (Herdruk van al 3 boeke)
↑ Viviers, Jack “Dat oom só iets met ’n vrou oorkom…” “Rapport” 2 September 1990
↑ Anoniem “Humorvolle Helm kry ongeluk” “Suidwester” 7 September 1990
↑ ooste, F.H. Lewenskets Nasionale Afrikaanse Letterkundige Museum en Navorsingsentrum (NALN) Bloemfontein 28 Augustus 1993
↑ Botha, Danie Netwerk24: http://www.netwerk24.com/Vermaak/Boeke/Treffende-vertellings-uit-Duitswes-van-weleer-20140616?mobile=true
↑ Anoniem “Die Burger”31 Oktober 1996: http://152.111.1.87/argief/berigte/dieburger/1996/10/31/17/2.html
↑ Hattingh, Elvira LitNet: http://www.litnet.co.za/boekresensie-verdriet-se-moses-deur-helm-jooste/
↑ Anoniem “Rapport” 24 Januarie 1993
↑ Joubert, Gideon “Die Burger” 12 Oktober 1993
↑ Vosloo, Johan “Rapport” 3 November 1996
Ontsluit van "https://af.wikipedia.org/w/index.php?title=Helm_Jooste&oldid=2148126"
Die bladsy is laas op 4 Maart 2020 om 16:19 bygewerk.